Likumprojekts

**Grozījums Ugunsdrošības un ugunsdzēsības likumā**

Izdarīt Ugunsdrošības un ugunsdzēsības likumā (Latvijas Republikas Saeimas un Ministru Kabineta Ziņotājs, 2002, 23.nr.; 2003, 2., 13., 23.nr.; 2004, 9.nr.; 2005, 2., 14.nr.; 2006, 14.nr.; 2008, 3.nr.; Latvijas Vēstnesis, 2010, 21., 205.nr.; 2011, 58.nr.) šādu grozījumu:

Izteikt 17.pantu šādā redakcijā:

"**17. pants. Ugunsgrēku un glābšanas darbu uzskaite**

(1) Valsts ugunsdzēsības un glābšanas dienests uzskaita ugunsgrēkus (izņemot meža ugunsgrēkus) un apkopo informāciju par to radītajām sekām, kā arī uzskaita dienesta veiktos glābšanas darbus.

(2) Valsts meža dienests uzskaita meža ugunsgrēkus un apkopo informāciju par to radītajām sekām.

(3) Ministru kabinets izdod noteikumus, kuros nosaka:

1) kārtību, kādā Valsts ugunsdzēsības un glābšanas dienests uzskaita ugunsgrēkus (izņemot meža ugunsgrēkus) un dienesta veiktos glābšanas darbus, kā arī apkopojamās informācijas apjomu un glabāšanas termiņu;

2) kārtību, kādā Valsts meža dienests uzskaita meža ugunsgrēkus, kā arī apkopojamās informācijas apjomu un glabāšanas termiņu."

Zemkopības ministre

L.Straujuma